ד"ר מנחם הורוויץ ז"ל | המכון לקרימינולוגיה
ד"ר מנחם הורוויץ ז"ל (1920-2006) - נולד בפרנקפורט, גרמניה ובשנת 1938 עלה לארץ. הוא היה סמל במשטרת היישובים העבריים בתקופת המנדט הבריטי, קצין מודיעין בצה"ל, מדריך חבורות רחוב, קצין מבחן לנוער וקצין מבחן למבוגרים ובהמשך קצין מבחן מחוזי למבוגרים, מנהל שירות המבחן למבוגרים, ומנהל האגף לשירותי תיקון במשרד העבודה והרווחה. מנחם למד היסטוריה ופסיכולוגיה באוניברסיטה העברית בירושלים, עבודה סוציאלית פסיכיאטרית ב-London School of Economics ואת הדוקטורט עשה באוניברסיטת פיטסבורג בארה"ב.
מנחם עסק גם בפעילות ציבורית ענפה בתחומים מגוונים: זכויות הילד (שימש כאומבודסמן הראשון לילדים ונוער); שיקום האסיר המשוחרר; זכויות האסיר (מונה כמבקר רשמי בבתי-סוהר); מלחמה בסמים; ביקורת סרטים ומחזות (חבר מועצה), האגודה הישראלית לקרימינולוגיה והמועצה הלאומית לקרימינולוגיה; וכיהן כחבר בוועדות בדיקה שונות (זנות, סמים ועוד).
מועד עדכון אחרון: ב', 28/05/2018 - 11:00